પોરબંદરના રોકડીયા હનુમાન મંદિર પાસે ગાંધી પાર્ક વિસ્તારમાં ચારણ્યુ આઈ મંદિર પાછળ રહેતી 23 વર્ષની કૃપા લોઢીયા નામની યુવતીની આ સંઘર્ષગાથા છે, જેમાં તેની માતા નીતાબેનનો નોંધપાત્ર ફાળો રહ્યો છે. કૃપા બે વર્ષની હતી ત્યારે રીક્ષામાં પરિવારના સભ્યો સાથે જતી હતી અને પોરબંદરના ફૂવારા પાસે અકસ્માતે રીક્ષા પલ્ટી જતા તેના શરીરે ગંભીર ઈજાઓ થઈ હતી જેના કારણે અડધું શરીર ખોટું પડી ગયું હતું.